pythainlp/thai-wiki-dataset-v3 huggingface dataset:
ฟาโรห์โชเชงค์ที่ 3

อูเซอร์มาอัตเร เซเตเพนเร โชเชงค์ที่ 3 เป็นฟาโรห์ปกครองในช่วงราชวงศ์ที่ 22 แห่งอียิปต์โบราณ เป็นเวลา 39 ปีตามบันทึกประวัติศาสตร์ มีโคอาปิสสองตัวตายในปีที่ 4 และปีที่ 28 ของรัชกาลของพระองค์ และพระองค์ได้เฉลิมฉลองเทศกาลเซดในปีที่ 30 ของการครองราชย์ พระองค์ยังไม่ค่อยเป็นทีรู้จักจากพื้นฐานของการสืบทอดบัลลังก์ เนื่องจากพระองค์ไม่ได้เป็นพระราชโอรสของฟาโรห์โอซอร์คอนที่ 2 และยังไม่ทราบว่าใครเป็นพระบิดามารดาของพระองค์
ในปีที่ 8 ของการครองราชย์ของฟาโรห์โชเชงค์ที่ 3 ได้สูญเสียอำนาจทางการเมืองการปกครองในอียิปต์บน ซึ่งในอียิปต์บนได้ปกครองโดยฟาโรห์เปดูบาสท์ที่ 1 ที่เมืองธีบส์ ซึ่งทำให้ราชวงศ์ที่ 22 ได้ปกครองดินแดนเพียงอียิปต์ล่างเท่านั้น นักบวชชั้นสูงแห่งธีบส์นาม่วา โอซอร์คอน B (ต่อมาเป็น โอซอร์คอนที่ 3) ได้ทำหน้าที่เป็นนักบวชที่ธีบส์ (อียิปต์บน) เพื่อการครองราชย์ของฟาโรห์โชเชงค์ที่ 3 แต่นี่เป็นเพียงเหตุผลในการบริหารเท่านั้น
==พระบรมวงศานุวงศ์==
โชเชงค์ที่ 3 อภิเษกสมรสกับดเจด-บาสท์-เอส-อังค์ ธิดาในทาเคลอต นักบวชชั้นสูงแห่งพทาฮ์ที่เมมฟิส กับทเจสบาสท์เพรู พระราชธิดาในฟาโรห์โอซอร์คอนที่ 2
== อ้างอิง ==
ฟาโรห์ยุคราชวงศ์ที่ยี่สิบสอง
บังเกด

เทศบาลบังเกด (อีโลกาโน: Ili ti Bangued; Bayan ng Bangued) เป็นเทศบาลระดับที่ 1 และเป็นเมืองศูนย์กลางของจังหวัดอาบรา ประเทศฟิลิปปินส์ ในปี ค.ศ. 2015 มีประชากร 48,163 คน
== ภูมิศาสตร์ ==
บังเกดเป็นเทศบาลที่ไม่มีทางออกสู่ทะเล มีอาณาเขตยาวเป็นแนวเหนือ-ใต้ และมีแม่น้ำอาบราไหลผ่าน ตั้งอยู่ทางภาคตะวันตกของจังหวัด บังเกดมีอาณาเขตติดต่อกับจังหวัดอีโลโคสนอร์เตและเทศบาลดังกลาสทางทิศเหนือ ติดกับเทศบาลลาปัซ, ตายุม และปีนาร์รูเบีย ทางทิศตะวันออก ติดกับเทศบาลซันอีซิโดรทางทิศใต้ และติดกับเทศบาลลังกีเดนและปีดีกันทางทิศตะวันตก
เทศบาลบังเกดมีพื้นที่ 105.70 ตารางกิโลเมตร ซึ่งคิดเป็น 2.54% ของพื้นที่ทั้งจังหวัด ภูมิประเทศส่วนใหญ่เป็นภูเขา ระดับความสูงโดยเฉลี่ยอยู่ที่  เหนือระดับน้ำทะเล ในตอนเหนือมีระดับความสูง  ส่วนในตอนใต้มีความสูง  เนินเขาที่สำคัญได้แก่เนินเขาคาซามาตา ซึ่งถูกประกาศให้เป็นอุทยานแห่งชาติ
บังเกดสามารถเชื่อมต่อทางหลวงแห่งชาติอาบรา-อีโลโคสซูร์จากทิศตะวันตก ทางหลวงอาบรา-คาลิงกาจากทิศตะวันออกเฉียงเหนือ และทางหลวงอาบรา-อีโลโคสนอร์เตจากทิศเหนือ ที่นี่อยู่ห่างจากมะนิลา , ห่างจากบาเกียว  และห่างจากวีกัน 
== อ้างอิง ==
== แหล่งข้อมูลอื่น ==
จังหวัดอาบรา
เมืองในเขตบริหารคอร์ดิลเยรา
เจ้าชายยังนย็อง

เจ้าชายยังนย็อง (양녕대군, 1394 — 7 กันยายน 1462) เจ้าชายแห่ง ราชวงศ์โชซ็อน พระราชโอรสพระองค์ใหญ่ใน พระเจ้าแทจงแห่งโชซ็อน รัชกาลที่ 3 เมื่อครั้งยังดำรงพระอิสริยยศเป็นเจ้าชายช็องอัน กับพระนางว็อนกย็อง พระมเหสีและเป็นพระเชษฐาของ พระเจ้าเซจงมหาราช และบรรพบุรุษของ อี ซึง-มัน นักเรียกร้องอิสรภาพชาวเกาหลีและประธานาธิบดีคนแรกของ เกาหลีใต้
== พระประวัติ ==
พระองค์มีพระนามเมื่อแรกประสูติว่า ลีเจ หรือ อี เจ ใน ค.ศ. 1394 พระองค์มีพระปรีชาสามารถทางด้าน วรรณกรรม และ อักษรวิจิตร พระองค์เห็นว่าพระองค์เองไม่มีความสามารถในการเป็นกษัตริย์และเชื่อว่าน่าจะเป็นเจ้าชายชุงนย็องพระอนุชาพระองค์เล็กที่มีความเหมาะสม พระองค์จึงตัดสินพระทัยสร้างความอับอายให้กับราชสำนักทำให้สูญเสียตำแหน่งเจ้าชายและอภิเษกกับหญิงสาวสามัญชนทำให้พระองค์ถูกเนรเทศอย่างเป็นทางการออกจากฮันยังในเดือนมิถุนายน ค.ศ. 1418 เจ้าชายฮโยรย็อง พระอนุชาพระองค์รองของเจ้าชายยังนย็องซึ่งรับตำแหน่งรัชทายาทสืบต่อมา มีความเห็นเช่นเดียวกันว่าเจ้าชายชุงนยองเหมาะสมที่จะเป็นกษัตริย์มากกว่า จึงตัดสินพระทัยออกผนวชเป็นพระภิกษุ ซึ่งแผนการนี้ส่งผลให้เจ้าชายชุงนยองได้ขึ้นสืบราชบัลลังก์เป็นพระเจ้าเซจงมหาราช ต่อมาเจ้าชายยางนยองกลายเป็นนักเดินทางที่เร่ร่อนและพำนักอยู่บนภูเขา
==อ้างอิง==
==แหล่งข้อมูลอื่น==
Prince Yangnyeong:Korean historical person information  
왕위 버리고 자유 택하다 오마이뉴스 2006.09.15
Prince Yangnyeong:Navercast 
Prince Yangnyeong 
==บรรณานุกรม==
Kim Haboush, JaHyun and Martina Deuchler (1999). Culture and the State in Late Chosŏn Korea.  Cambridge: Harvard University Press. ;  OCLC 40926015
Lee, Peter H. (1993). Sourcebook of Korean Civilization, Vol.  1. New York: Columbia University Press. ; ; ;  OCLC 26353271
Lee Bae-yong (2008). Women in Korean History. Seoul: Ewha Womans University Press.  
เจ้าชายเกาหลี
บุคคลในยุคราชวงศ์โชซ็อน
ป้อมเพชร

ป้อมเพชร เป็นป้อมที่ตั้งอยู่ทางฝั่งตะวันออกเฉียงใต้ของเกาะเมืองอยุธยา ในตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา อยู่บริเวณบางกะจะ จุดบรรจบของแม่น้ำ 3 สายคือ แม่น้ำเจ้าพระยา แม่น้ำป่าสัก และแม่น้ำลพบุรี (ปัจจุบัน คือ แม่น้ำเจ้าพระยา) ป้อมเพชร เป็นป้อมสำคัญที่สุดในบรรดา 29 ป้อม ที่ในปัจจุบันหลงเหลืออยู่ 2 ป้อม ทำหน้าที่ป้องกันข้าศึก ที่มาทางน้ำตรงมุมพระนคร สันนิษฐานว่าสร้างขึ้นในรัชสมัยสมเด็จพระมหาธรรมราชา พ.ศ. 2123
กรุงศรีอยุธยา สถาปนาเป็นราชธานีเมื่อ พ.ศ. 1893 กำแพงเมืองและป้อมเมื่อเริ่มสร้างนั้นทำจากไม้ ต่อมาในรัชสมัยสมเด็จพระมหาจักรพรรดิได้ขยายขอบเขตราชธานีไปถึงตลิ่งแม่น้ำ จึงได้มีการสร้างกำแพงด้วยอิฐและศิลาแลงขึ้น โดยใช้อิฐก่ออยู่บนคานไม้ ที่ทำหน้าที่เป็นฐานรองรับอยู่ด้านล่าง ป้อมเพชรก่อด้วยอิฐและศิลาแลง หนา 14 เมตร มีเชิงเทินใบเสมารวม 6.50 เมตร มีช่องปืนใหญ่ 8 ช่อง ที่ก่อเป็นรูปโค้งมนครึ่งวงกลม ลักษณะรูปทรงป้อม เป็นแบบ 6 เหลี่ยม ยื่นออกไปจากแนวกำแพงเมือง
คำให้การขุนหลวงวัดประดู่ทรงธรรม บรรยายถึงป้อมเพชรไว้ว่า "ป้อมปืนใหญ่ก่อด้วยศิลาแลงมั่งคงแข็งแรง สูง 3 วา 2 ศอก ป้อมนี้สูงกว่ากำแพงกรุง 2 ศอก มีชานชาลารอบป้อมกว้าง 3 วา มีกำแพงแก้วล้อมรอบชานป้อม มีประตูช่องกุฎข้างซ้ายป้อมประตู 1 ข้างขวาป้อมประตู 1 ประตูทั้งสองนั้นเดินออกตามชานป้อมใหญ่ได้รอบป้อม มีปืนแซกตามช่อง 8 กระบอก ชั้นล่างปืนใหญ่รางเกวียนบันจุทุกช่อง 16 กระบอก ป้อมใหญ่นี้มีชื่อ ป้อมเพชร ตั้งอยู่ตรงแม่น้ำตะลาดบางกระจะ" ป้อมเพชรมีรูปร่างเหมือนหัวสำเภา คนแต่ก่อนเรียกย่านหัวสาระภา บริเวณนี้ยังเป็นย่านการค้าของชาวจีนตั้งแต่ป้อมเพชร มีตลาดใหญ่ (ย่านในไก่) ต่อเนื่องตลาดน้อย จนถึงวัดสุวรรณดาราราม (วัดทอง) ยังเป็นที่ตั้งหลักแหล่งเดิมของรัชกาลที่ 1 มีบรรพชนชื่อทอง
หลังการเสียกรุงศรีอยุธยาครั้งที่สอง ป้อมเพชรยังคงเป็นด่านปราการสำคัญของเมือง พอถึงสมัยรัชกาลที่ 1 สร้างราชธานีแห่งใหม่ที่กรุงรัตนโกสินทร์ โปรดให้รื้อป้อม กำแพง นำอิฐเหล่านั้นมาสร้างเมืองใหม่ แต่ยังคงเหลือป้อมเพชรไว้ เพราะป้อมเพชรสร้างด้วยศิลาแลง จึงรื้อถอนลำบาก พระยาโบราณราชธานินทร์อธิบายไว้ว่า "จึงยังคงเหลืออยู่แต่ป้อมเพชร์กับป้อมประตูข้าวเปลือกข้างวัดท่าทราย แลเศษกำแพงที่หน้าวัดญาณเสนแห่งหนึ่ง เศษกำแพงมีประตูช่องกุฏิ์ที่ข้างวัดจีนตรงวัดพนัญเชิงข้ามแห่งหนึ่งเท่านั้น ตามสันเชิงเทินรากกำแพงที่รื้ออิฐไปราษฎรที่ตั้งบ้านเรือนอยู่ริมน้ำก็ถือเอาเป็นที่หลังบ้านของตนทั่วกัน"
ในสมัยรัชกาลที่ 6 ทรงโปรดเกล้าฯ พระราชทานนามสกุล ณ ป้อมเพชร์ ให้แก่ พระสมุทบุรานุรักษ์ (ขำ) ขณะประทับแรมที่อ่างศิลา พ.ศ. 2456 ด้วยบรรพบุรุษของพระสมุทบุรานุรักษ์  มีถิ่นฐานอยู่บริเวณป้อมเพชร
==อ้างอิง==
==แหล่งข้อมูลอื่น==
โบราณสถานในจังหวัดพระนครศรีอยุธยา
อุทยานประวัติศาสตร์พระนครศรีอยุธยา
สิ่งก่อสร้างริมแม่น้ำเจ้าพระยา
เพชร
ฟาโรห์เปดูบาสท์ที่ 1

เปดูบาสท์ที่ 1 หรือ เปดูบาสทิสที่ 1 เป็นฟาโรห์ในอียิปต์บนแห่งอียิปต์โบราณในช่วงศตวรรษที่ 9 ก่อนคริสตกาล ซึ่งเป็นที่รู้กันว่าเป็นคู่แข่งทางการการเมืองในอียิปต์กับฟาโรห์ทาเคลอตที่ 2 และเป็นข้อเท็จจริงที่ว่าฟาโรห์เปดูบาสท์ที่ 1 เป็นที่รู้จักครั้งแรกในฐานะของผู้ปกครองท้องถิ่นเมืองธีบส์ในปีที่ 11 ของการปกครองของฟาโรห์ทาเคลอตที่ 2 ฟาโรห์เปดูบาสท์ที่ 1 ปกครองอียิปต์เมื่อ 835 หรือ 824 ปีก่อนคริสตกาล ฟาโรห์เปดูบาสท์ได้ถูกบันทึกว่าเป็นบรรพบุรุษของชาวลิเบียและปกครองอียิปต์เป็นระยะเวลา 25 ปีตามที่มาเนโธได้กล่าวไว้ ซึ่งพระองค์สถาปนาเป็นฟาโรห์ปกครองธีบส์ในปีที่ 8 ของการครองราชย์ของฟาโรห์โชเชงค์ที่สาม และปีที่มากที่สุดของพระองค์คือปีที่ 23 ของรัชกาลของพระองค์ ซึ่งเปรียบเทียบกันก็เท่ากับปีที่ 31 ของการปกครองของฟาโรห์โชเชงค์ที่ 3 ที่เมืองทานิสจากราชวงศ์ที่ 22 แม้กระนั้นเนื่องจากฟาโรห์โชเชงค์ที่ 2 ควบคุมแค่เฉพาะอียิปต์ล่างในเมืองเมมฟิสและบริเวณดินดอนสามเหลี่ยมปากแม่น้ำไนล์ แต่ฟาโรห์เปดูบาสท์ที่ 1 และฟาโรห์โชเชงค์ที่ 3 ไม่ใช่คู่แข่งทางการเมืองและอาจจะสร้างความสัมพันธ์ทางทูตกันขึ้น พระโอรสของโชเชงค์ที่ 3 ที่รู้จักกันว่า ปาเซดบาสท์ B ได้สร้างประตูทางเข้าที่เมืองคาร์นัก
== อ้างอิง ==
ฟาโรห์ยุคราชวงศ์ที่ยี่สิบสาม
แฟนฉันเป็นเงือก

แฟนฉันเป็นเงือก (Mister Merman) เป็นละครโทรทัศน์ไทย แนว โรแมนติก-คอมเมดี-ดราม่า−แฟนตาซี สร้างโดย บริษัท เมคเกอร์ เค จำกัด สร้างจากบทประพันธ์ - บทโทรทัศน์โดย ธีระพัสตร์ ถนัดสอนสาร กำกับการแสดงโดย อดุลย์ ประยันโต นำแสดงโดย ธารา ทิพา, ภูริตา สุปินชุมภู, วัทธิกร เพิ่มทรัพย์หิรัญ, ปฤสยา เจริญเนติศาสตร์, วิชยุตม์ ลิ่มรัตนะมงคล,น้ำหนึ่ง สุทธิเดชานัย
== นักแสดง ==
{| class = "wikitable" width = 50%
! ตัวละคร !! นักแสดงหลัก
|-
| ศ. ดร.มหาสมุทร พิทักษ์ชล (ทะเล) || ธารา ทิพา
|-
| ฟ้าฝน สกุลชลกานต์ || ภูริตา สุปินชุมภู
|-
| พายุ พิทักษ์ชล (พายุ) ใต้ฝุ่น || วัทธิกร เพิ่มทรัพย์หิรัญ
|-
| ศุกลรัตน์ มงคลสกลรัตน์ (ข้าวฟ่าง)  พิม (คนรักเก่าของพายุ) || ปฤสยา เจริญเนติศาสตร์
|-
| พลสิทธิ์ พิทักษ์ชล (แพลงตอน) || วิชยุตม์ ลิ่มรัตนะมงคล
|-
| พลอยใส || น้ำหนึ่ง สุทธิเดชานัย
|-
| น่านน้ำ กิจสมุทรไพศาล || เศรษฐพงศ์ เพียงพอ
|-
| ดาริกา วงศากุล (ดาว) || ณัฐวรา วงศ์วาสนา
|-
! ตัวละคร !! นักแสดงสมทบ
|-
| ศ.ดร.ชนะชล พลสวัสดิรักษ์ || เดวิด อัศวนนท์
|-
| นุช || ดารณีนุช ปสุตนาวิน
|-
| สาลี่ || นลิน โฮเลอร์
|-
| ออมสิน || ปภังกร ฤกษ์เฉลิมพจน์
|-
| เหนือเมฆ || ริชาร์ด เกียนี่
|-
| ต้นไม้ || ศศินทร์ เชาว์
|-
| ส้มซ่า || วีรกานต์ ภูวภิรมย์ขวัญ
|-
! ตัวละคร !! นักแสดงรับเชิญ
|-
| ดร.วิทยา วิริยะปัญญา (ครูวิทยา) || โอลิเวอร์ พูพาร์ต
|-
| หมอวิน || ดนัย จารุจินดา
|-
| คุณป้าของฟ้าฝน || ปวีณา ชารีฟสกุล
|-
| ลุงที่ช่วยทะเลกับฟ้าฝนหนี || วีระชัย หัตถโกวิท
|-
| ท็อป || ณฉัตร จันทพันธ์
|-
| คุณแม่ของน่านน้ำ || นฤมล พงษ์สุภาพ
|-
| ฟ้าฝน (วัยเด็ก) || ด.ญ.ชนัญญา เลิศวัฒนามงคล
|-
| นักวิจัยทางวิทยาศาสตร์ || จตุพร อนุโชค
|-
| ผู้อำนวยการโรงเรียนนาวาสมุทร || วรธนพจน์ ตันติวิริยางกูร
|-
| นักการภารโรงโรงเรียนนาวาสมุทร || ชินธันย์ เธียรกิตติพงษ์
|-
| ลุง || สมบัติ วงศ์ทิพย์
|-
| ดร.วิทยา (วัยหนุ่ม) ||
|-
| ศ.ดร.ชนะชล (วัยหนุ่ม) ||
|-
| กรรมการบริษัทท่องเที่ยว SEA TRANS Corperation || ประพฤติธรรม คุ้มชาติ
|-
| กรรมการบริษัทท่องเที่ยว SEA TRANS Corperation || โอภาส สุทธิเพียร
|-
|}
== การผลิต ==
Mister Merman แฟนฉันเป็นเงือก เป็นละครแนวแฟนตาซีโรแมนติกดราม่า ซึ่งมีข้อแตกต่างไปจากละคร รักนี้หัวใจมีครีบ และ ครีบนี้หัวใจมีเธอ ซึ่งละครเรื่องนี้ไม่ได้มีความเกี่ยวข้องกับภาคต่อของสองเรื่องนี้แต่อย่างใด
เมคเกอร์ เคได้เลือกผู้กำกับการแสดงคือ กฤษณ์ ศุกระมงคล ซึ่งเขาได้เปิดเผยถึงการทำละครเรื่องนี้และได้วางโปรเจ็กต์ละครเรื่องนี้ไว้นานมากแล้ว แต่อุปสรรคในการถ่ายทำละครเรื่องนี้ก็คือหาตัวนักแสดงที่จะมาเล่นยากมาก เพราะต้องการจะโชว์ทักษะทางน้ำ ซึ่งเรื่องนี้จะต้องถ่ายทำอยู่ในน้ำประมาณ 40-50 เปอร์เซ็นต์  อีกทั้งละครเรื่องนี้ยังมีหลากหลายแง่มุมและเรื่องราวใหม่ๆ เป็นครั้งแรกของเงือกหนุ่มในละครโทรทัศน์ไทยที่แฟนละครไม่ควรพลาดด้วยประการทั้งปวง 
==อ้างอิง==
== แหล่งข้อมูลอื่น ==
แฟนฉันเป็นเงือก เรื่องย่อ : onlineidol
เรื่องย่อ "Mr.Merman แฟนฉันเป็นเงือก" : mgronline.com
Mr.Merman แฟนฉันเป็นเงือก เรื่องย่อ ละครช่อง3 : sanook.com
เรื่องย่อละคร MR.MERMAN แฟนฉันเป็นเงือก : drama.nangdee.com
ละครโทรทัศน์ไทย
ละครที่ออกฉายในปี พ.ศ. 2561
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2561
ละครโทรทัศน์ไทยที่ออกอากาศตั้งแต่ พ.ศ. 2561
ตำบลหลวงเหนือ

หลวงเหนือ เป็นตำบลในอำเภองาว จังหวัดลำปาง เป็นตำบลศูนย์กลางการปกครอง เศรษฐกิจ และการคมนาคมของอำเภองาว
== ที่ตั้งและอาณาเขต ==
ตำบลหลวงเหนือมีอาณาเขตติดต่อกับอำเภอข้างเคียง ดังนี้
ทิศเหนือ ติดกับตำบลนาแก
ทิศตะวันออก ติดกับตำบลบ้านแหง และตำบลแม่ตีบ
ทิศใต้ ติดกับตำบลหลวงใต้
ทิศตะวันตก ติดกับตำบลนาแก
== ประวัติ ==
ตำบลหลวงเหนือเดิมเป็นตำบลเก่าแก่และที่มีพื้นที่กว้างขวางขนาดใหญ่ ในวันที่ 29 กรกฎาคม พ.ศ. 2490 ทางราชการจึงได้แบ่งจัดปกครองท้องที่โดยแยกพื้นที่หมู่ 1–6 (ในขณะนั้น) ของตำบลหลวงเหนือ ไปตั้งเป็น ตำบลหลวงใต้ และแยกพื้นที่หมู่ 12 (ในขณะนั้น) ของตำบลหลวงเหนือ ไปรวมกับท้องที่บางส่วนของตำบลปงเตา ตำบลบ้านอ้อน ไปตั้งเป็น ตำบลนาแก
ตำบลหลวงเหนือมีการจัดองค์กรปกครองส่วนท้องถิ่นในพื้นที่ครั้งแรกโดยแบ่งพื้นที่หมู่บ้านดอนไชย (บริเวณที่ว่าการอำเภองาว) บ้านศรีป้าน บ้านคุ้ม บางส่วนของบ้านใหม่ ขึ้นเป็น สุขาภิบาลดอนไชย ในวันที่ 20 กันยายน พ.ศ. 2499 ต่อมาในปี พ.ศ. 2516 ส่วนเฉพาะนอกเขตสุขาภิบาลดอนไชย ได้แก่ บางส่วนของบ้านใหม่ บ้านสบแหง และบ้านทุ่งโป้ มีการจัดตั้งเป็น สภาตำบลหลวงเหนือ ต่อมาได้จัดตั้งสภาตำบลหลวงเหนือ เป็นองค์การบริหารส่วนตำบลหลวงเหนือ ในวันที่ 25 ธันวาคม พ.ศ. 2539
ในปี พ.ศ. 2542 สุขาภิบาลดอนไชยได้รับการยกฐานะเป็น เทศบาลตำบลดอนไชย ด้วยผลของกฎหมาย ก่อนที่ในวันที่ 9 กรกฎาคม พ.ศ. 2547 ทางกระทรวงมหาดไทยได้ประกาศยุบรวมองค์การบริหารส่วนตำบลหลวงเหนือรวมเข้ากับเทศบาลตำบลดอนไชย เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
ต่อมาได้เปลี่ยนชื่อเทศบาลตำบลดอนไชย เป็น เทศบาลตำบลหลวงเหนือ เมื่อวันที่ 26 สิงหาคม พ.ศ. 2548 มีมติเห็นชอบให้เปลี่ยนแปลงชื่อเทศบาลตามที่กรมส่งเสริมการปกครองท้องถิ่นเสนอ โดยมีผลในวันที่ 13 ธันวาคม ปีเดียวกัน
== สถานพยาบาล ==
โรงพยาบาลงาว
== แหล่งข้อมูลอื่น ==
เว็บไซต์เทศบาลตำบลหลวงเหนือ
== อ้างอิง ==
หลวงเหนือ
หลวงเหนือ
วี่น-มหยิ่น

วี่น-มหยิ่น (ဝင်းမြင့်; เกิด 8 มิถุนายน พ.ศ. 2494) นักการเมืองชาวพม่า อดีตประธานาธิบดีพม่า ตั้งแต่วันที่ 29 มีนาคม พ.ศ. 2561 ถึง 1 กุมภาพันธ์ พ.ศ. 2564 เขาเป็นสมาชิกสภาผู้แทนราษฎรพม่า และ เป็นอดีตประธานสภาผู้แทนราษฎรตั้งแต่วันที่ 1 กุมภาพันธ์ พ.ศ. 2559 จนถึงวันที่ 21 มีนาคม พ.ศ. 2561
== ประวัติ ==
วี่น-มหยิ่น เกิดที่เขตอิรวดี ประเทศพม่า จบการศึกษาที่มหาวิทยาลัยย่างกุ้ง คณะวิทยาศาสตร์ สาขาภูมิศาสตร์ สมรสกับ โช โช
== อ้างอิง ==
บุคคลจากภาคอิรวดี
ประธานาธิบดีพม่า
นักการเมืองพม่า
ศิษย์เก่าจากมหาวิทยาลัยย่างกุ้ง
ประธานาธิบดีพม่า
ผู้นำ
ไอเนตคาเวส

ไอเนตคาเวส หรือ ไอเนตคาเอส เป็นเจ้าหญิงชาวอียิปต์โบราณแห่งราชวงศ์ที่สามในช่วงสมัยราชอาณาจักรเก่า
เจ้าหญิงไอเนตคาเอส เป็นที่รู้จักกันดีแค่เพียงว่า เป็นพระราชธิดาของฟาโรห์ดโจเซอร์กับพระนางเฮเทปเฮอร์เนบติ และพระองค์เป็นพระราชนัดดาของฟาโรห์คาเซคเคมวีและพระนางนิมาอัตเทป
พระองค์ได้ถูกกล่าวถึงในแผ่นศิลาสลักในพิระมิดขั้นบันไดของฟาโรห์ดโจเซอร์ (ของเหล่านี้จะพบได้ในพิพิธภัณฑ์ต่างๆ) และหินศิลาสลักที่พบอยู่ที่เมืองเฮลิโอโพลิส (ตอนนี้อยู่ที่พิพิธภัณฑ์ในตูริน) ซึ่งปรากฎเป็นภาพของฟาโรห์ดโจเซอร์ขึ้นครองราชย์พร้อมภาพสลักขนาดเล็กกว่าสองรูปก็เป็นของพระนางเฮเทปเฮอร์เนบติและพระนางไอเนตคาเวส
== อ้างอิง ==
สมเด็จพระราชินีเฮเทปเฮอร์เนบติ

สมเด็จพระราชินีเฮเทปเฮอร์เนบติ เป็นสมเด็จพระราชินีและพระมเหสีแห่งราชวงศ์ที่สามในช่วงราชอาณาจักรเก่าของอียิปต์โบราณ พระองค์เป็นพระมเหสีพระองค์เดียวที่เป็นพระมเหสีของฟาโรห์ฟาโรห์โจเซอร์
สมเด็จพระราชินีเฮเทปเฮอร์เนบติทรงอาจะเป็นพระราชธิดาในฟาโรห์คาเซคเคมวีที่พระสูติแต่สมเด็จพระราชินีนิมาอัตเทป ดังนั้นพระองค์ทรงอาจจะเป็นพระขนิฐาหรือพระขนิษฐาต่างมารดากับฟาโรห์โจเซอร์อีกด้วย
สมเด็จพระราชินีเฮเทปเฮอร์เนบติทรงมีพระราชธิดากับพระสวามีทรงพระนามว่า ไอเนตคาเอส ซึ่งได้ปรากฎอยู่ในแผ่นศิลาจารึกที่ค้นพบที่พีระมิดโจเซอร์ที่เมืองซัคคารา และภาพสลักที่เมืองเฮลิโอโพลิส ซึ่งสลักเป็นภาพทั้งสามพระองค์
== อ้างอิง ==
เร็วฟ้าผ่า

เร็วฟ้าผ่า (Thunderbolt) ภาพยนตร์ฮ่องกงแนวแอ็คชั่นที่ออกฉายเมื่อวันที่ 1 กันยายน ค.ศ. 1995 นำแสดงโดย เฉินหลง และกำกับโดย กอร์ดอน ชาน ในช่วงต้นของการเข้าฉายที่อเมริกาเหนือเป็นที่รู้จักในชื่อ เรดฮีท
ภาพยนตร์เรื่องเร็วฟ้าผ่าได้เซ็ทฉากให้มีการแข่งขันรถยนต์ทั่วโลกนอกจากนี้ในภาพยนตร์ยังใช้ภาษาในการสื่อสารถึง 3 ภาษาคือ จีนกวางตุ้ง ญี่ปุ่น และอังกฤษและเนื่องจากเฉินหลงได้รับบาดเจ็บที่ขาระหว่างถ่ายทำภาพยนตร์เรื่อง ใหญ่ฟัดโลก (Rumble in Bronx) ทำให้ต้องใช้สตั๊นท์แมนในบางฉากเช่นในฉากร้านปาจิงโกะที่ญี่ปุ่นเขาต้องใช้นักแสดงแทนในการถ่ายแบบมุมกว้าง
== เนื้อเรื่องย่อ ==
เรื่องราวของ อาหัว หรือ อัลเฟร็ด (เฉินหลง) ช่างเครื่องที่มีอาชีพเสริมเป็นนักแข่งรถได้เข้ามาช่วยตำรวจฮ่องกงจัดการกับแก๊งรถซิ่งผิดกฎหมายของนักแข่งรถวายร้ายสุดอันตรายอย่าง คูการ์ (ทอร์สเท่น นิคเคิล) วันหนึ่งอาหัวทราบข่าวจากนักข่าวสาว เอมี่ (ยฺเหวียน หย่งอี๋) ว่ารถแข่งของเขาถูกขโมยไป{มั่ว รถไม่ได้ถูกโขมย แต่น้องสาวถูกลักพาตัว}เขาจึงติดตามไปจนทราบว่าเป็นฝีมือของคูการ์ทำให้คูการ์ไม่พอใจบุกไปทำลายอู่ซ่อมรถและทำร้ายพ่อของอาหัว (ฉู่ เยียน) จนได้รับบาดเจ็บพร้อมกับจับน้องสาวของเขา 2 คนคือ Dai Mui และ Sai Mui เป็นตัวประกันและได้ท้าอาหัวแข่งรถที่ญี่ปุ่น
อาหัวพร้อมกับทีมงานรวมถึงเอมี่ต้องเดินทางไปแข่งรถที่ญี่ปุ่นตามคำท้าของคูการ์โดยได้ร่วมมือกับตำรวจอินเตอร์โพลอย่าง สตีฟ แคนนอน (ไมเคิล หว่อง) ในการจัดการกับวายร้ายอย่าง คูการ์
ภาพยนตร์ที่ออกฉายในปี พ.ศ. 2538
ภาพยนตร์ฮ่องกง
เดอะบีกินนิง (เพลงวันโอเคร็อก)

"เดอะบีกินนิง" (The Beginning) เป็นซิงเกิลลำดับที่ 7 ที่ออกจำหน่ายโดยวันโอเคร็อก แทร็กแรกซึ่งคือเพลงชื่อเดียวกับซิงเกิลได้นำไปใช้เป็นเพลงประกอบภาพยนตร์ รุโรนิเค็งชิง ซิงเกิลนี้ได้รับการรับรองซิงเกิลดิจิทัลดาวน์โหลดในระดับทองจากสมาคมผู้ประกอบกิจการเพลงแห่งประเทศญี่ปุ่น อันเนื่องมาจากมียอดจำหน่ายถึง 100,000 ชุด รวมถึงติดชาร์ตอันดับที่ 2 ในบิลบอร์ดเจแปนฮอต 100 และติดในชาร์ตนานถึง 45 สัปดาห์ นอกจากนี้ เพลงนี้ยังติดอันดับที่ 5 ในชาร์ตออริคอน และติดในชาร์ตนานถึง 20 สัปดาห์
==  รายการเพลง ==
เพลงทั้งหมดประพันธ์โดยทะกะฮิโระ โมะริตะ
== อ้างอิง ==
== แหล่งข้อมูลอื่น ==
[http://www.oneokrock.com/] - เว็บไซต์ทางการของวันโอเคร็อก
เพลงในปี พ.ศ. 2555
เพลงภาษาญี่ปุ่น
วันโอเคร็อก
มิสเตอร์โกลบอลทีน

มิสเตอร์โกลบอลทีน (Mister Global Teen) เป็นการประกวดความงามชายก่อตั้งขึ้นในปี พ.ศ. 2558 ในครั้งแรกมี 8 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์โกลบอลคนแรกได้แก่ Daham Dias จากศรีลังกา ปัจจุบันผู้ได้รับตำแหน่งคือ Kein Reilly Artero ของประเทศกวม ที่คว้าตำแหน่งมิสเตอร์โกลบอลทีน วันที่ 19 มีนาคม ค.ศ. 2018 ในกรุงเทพมหานคร, ไทย
== ผู้ดำรงตำแหน่ง ==
=== เรียงลำดับสัญชาติของผู้ชนะเลิศ ===
{| border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 85%;"
|- bgcolor="#efefef" align=center
! width="100" |ประเทศ
! width="100" |จำนวน (ครั้ง)
! width="100" |ปีที่ผ่านมา
|-
|&nbsp;กวม
| rowspan="3" |1
|2017/18
|-
|
|2016
|-
|
|2015
|}
=== รองชนะเลิศ===
{| border="5" cellpadding="3" cellspacing="0" style="margin: 1em 1em 1em 0; background: #FFFFFF; border: 1px #aaa solid; border-collapse: collapse; font-size: 95%; text-align:center;"
|- style="color:white; background:#787878;"
! width="10" |ปี
! width="160" |รองอันดับ 1
! width="160" |รองอันดับ 2
! width="160" |รองอันดับ 3
! width="160" |รองอันดับ 4
|-
|2017/18
|Yehwan Lee
|Pasan Weerasekara
| colspan=2 |ไม่มีผู้ได้รับรางวัล
|-
|2016
|Mai Xuân Thứ
|Jason Subasinghe
|Javier Chan
|Muhammad Aria Dewa Nasution
|-
|2015
|KaIo Juliani
|Ryandi Anugerah Putera
| colspan=2 |ไม่มีผู้ได้รับรางวัล
|}
=== รางวัลพิเศษ ===
{| border="5" cellpadding="3" cellspacing="0" style="margin: 1em 1em 1em 0; background: #FFFFFF; border: 1px #aaa solid; border-collapse: collapse; font-size: 95%; text-align:center;"
|- style="color:white; background:#787878;"
| width="30" |ปี|| width="150" |ชุดประจำชาติยอดเยี่ยม|| width="180" |ความสามารถยอดเยี่ยม|| width="150" |อินเทอร์เน็ตป็อปปูลารีตี|| width="150" |มิสเตอร์คอนจีเนียลีตี|| width="150" |ขวัญใจช่างภาพ|| width="150" |เบสท์โมเดล
|-
|2017/18
|Saw Yan Paing
| Raj Khadka
| Saw Yan Paing
| colspan="3" |ไม่มีผู้ได้รับรางวัล
|-
| 2016
|Muhammad Aria Dewa Nasution
|Filmaan Wilson
|Min Luck Yar
|Jason Subasinghe
|Fariz ismayliov
|Zhou Pincheng
|-
| rowspan="2" | 2015
| rowspan="2" |Josh Rawson Harris
|Ryandi Anugerah Putera
| colspan="1" rowspan="2" |ไม่มีผู้ได้รับรางวัล
| rowspan="2" |Kunn Mokkhasamit
| rowspan="2" |Daham Dias
| rowspan="2" |Htet Oo Htut
|-
|Zacky Dang
|}
==  ตัวแทนประเทศไทย  ==
== ดูเพิ่ม ==
==อ้างอิง==
==แหล่งข้อมูลอื่น ==
เว็บไซต์อย่างเป็นทางการ 
ประกวดความงามชาย
มิสเตอร์โกลบอล
มิสเตอร์โกลบอลทีน
โบนโตก (จังหวัดบูลูบุนดูคิน)

เทศบาลโบนโตก (อีโลกาโน: Ili ti Bontoc) เป็นเทศบาลระดับที่สอง และเป็นเมืองศูนย์กลางของจังหวัดบูลูบุนดูคิน ประเทศฟิลิปปินส์ ในปี ค.ศ. 2015 มีประชากร 24,643 คน
โบนโตกเป็นเมืองหลวงทางประวัติศาสตร์ของเขตบริหารคอร์ดิลเยรา นับตั้งแต่การจัดตั้งเขต เทศบาลมีการจัดเทศกาลที่สำคัญ ได้แก่ เทศกาลลังไอย์ ซึ่งจัดขึ้นทุก ๆ ปี โบนโตกยังเป็นบ้านของชนเผ่าโบนโตก ชนพื้นเมืองที่เคยมีข้อพิพาทกับกลุ่มเพื่อนบ้านจนถึงคริสต์ศตวรรษที่ 1930
== บารังไกย์ ==
== อ้างอิง ==
== แหล่งข้อมูลอื่น ==
Bontoc local government website 
More photos and information on Bontoc Municipality
Philippine Standard Geographic Code
Philippine census information
จังหวัดบูลูบุนดูคิน
เมืองในเขตบริหารคอร์ดิลเยรา
ใหญ่ทับใหญ่

ใหญ่ทับใหญ่ (Mr. Nice Guy) ภาพยนตร์ฮ่องกงแนวแอคชั่นผสมตลกกำกับโดย หงจินเป่า ซึ่งได้ร่วมแสดงในฐานะนักแสดงสมทบนำแสดงโดย เฉินหลง และ ริชาร์ด นอร์ตัน ซึ่งภาพยนตร์เรื่องนี้ออกฉายในฮ่องกงเมื่อวันที่ 31 มกราคม ค.ศ. 1997
== เนื้อเรื่องย่อ ==
เรื่องราวของผู้สื่อข่าวสาวทางทีวี ไดอาน่า (กาบริเอเล ฟิซแพทริค) ที่เกิดไปบันทึกภาพขณะเกิดการซื้อขายโคเคนระหว่างแก๊งมาเฟียอิตาลีกับแก๊งข้างถนนนาม เดอะเดมอนส์ พร้อมกับเหตุการณ์ที่ จานคาร์โล (ริชาร์ด นอร์ตัน) หัวหน้าแก๊งมาเฟียลงมือฆ่า แกร๊ง หัวหน้าแก๊งข้างถนนเข้าโดยบังเอิญทำให้จานคาร์โลสั่งลูกน้องไปแย่งชิงวิดีโอเทปม้วนนี้จากไดอาน่าและได้จับตัว ริชาร์ด ตากล้องคู่หูของไดอาน่าไปทำให้เธอต้องขอความช่วยเหลือจาก แจ๊คกี้ (เฉินหลง) พ่อครัวทางทีวีให้ช่วยพาเธอหนีจากแก๊งมาเฟีย
ภาพยนตร์ฮ่องกง
ภาพยนตร์ที่ออกฉายในปี พ.ศ. 2540
สะพานรถไฟอามารูเบะ

สะพานรถไฟอามารูเบะ (余部橋梁|translit=Amarube Kyōryō|lit=อามารูเบะเกียวเรียว) เป็นสะพานรถไฟในเมืองคามิ อำเภอมิกาตะ จังหวัดเฮียวโงะ สำหรับรถไฟ JR West สายหลักซังอิง ตั้งอยู่ระหว่างสถานีโยโรอิและสถานีอามารูเบะ
เดิมสะพานนี้เป็นสะพานโครงเหล็ก ซึ่งเปิดใช้เมื่อวันที่ 1 มีนาคม พ.ศ. 2455 จนถึงวันที่ 16 กรกฎาคม พ.ศ. 2553 และถูกก่อสร้างใหม่เป็นสะพานคอนกรีตซึ่งเปิดใช้เมื่อวันที่ 12 สิงหาคม พ.ศ. 2553
== อ้างอิง ==
== แหล่งข้อมูลอื่น ==
สะพานรถไฟในประเทศญี่ปุ่น
การขนส่งระบบรางในจังหวัดเฮียวโงะ
สปอตไลท์

SPOTLIGHT เป็นซิงเกิลในปี พ.ศ. 2561 ของ บุรินทร์ บุญวิสุทธิ์ ซึ่งเป็นการปล่อยเพลงในรอบ 7 ปี ประพันธ์เนื้อร้องโดย บุรินทร์ บุญวิสุทธิ์, ชนกันต์ รัตนอุดม แต่งทำนองโดย Cesar B. de Guzman และเรียบเรียงโดย บุรินทร์ บุญวิสุทธิ์, กันต์ รุจิณรงค์ และกวิน อินทวงษ์ ออกจำหน่ายในวันที่ 1 กุมภาพันธ์ พ.ศ. 2561
โดยมีคอนเซ็ปต์ Less Is More (เลส อิส มอร์) มาจากการทำงานกว่า 17 ปีในวงการ บุรินทร์ เคยใช้เสียงกว่าร้อยเสียงในหนึ่งเพลง พอยิ่งทำก็ยิ่งรู้ ยิ่งต้องปรับปรุง เปลี่ยนแปลง และพัฒนาไปเรื่อยๆ จนคิดได้ว่าสิ่งที่น้อยลง อาจจะมากขึ้นในความรู้สึกก็ได้
ความพิเศษของเพลงนี้คือ บุรินทร์เลือกใช้วิธีการบันทึกเสียงด้วยระบบ Reel-to-Reel ซึ่งเป็นเทคนิคการอัดเสียงสมัยเก่าก่อนที่จะเปลี่ยนเป็นระบบดิจิทัลแบบทุกวันนี้ เพื่อให้เพลง Spotlight มีกลิ่นอาย Old School ตามสไตล์ที่เขาหลงใหลมากที่สุด
ในพาร์ตดนตรี บุรินทร์ได้ร่วมงานกับนักดนตรีและคนทำงานเบื้องหลังระดับโลกหลายคน เช่น นาธาน อีสต์, จูปิเตอร์, อีริก เฟอร์กูสัน และเบอร์นี กรันแมน ซึ่งทุกคนเคยสร้างผลงานร่วมกับศิลปิน เช่น ไมเคิล แจ็คสัน, สตีวี วันเดอร์ และ Daft Punk มาแล้ว
ส่วนของ MV บุรินทร์ได้ทำงานร่วมกับ Frank Knitty - อาร์ตไดเรกเตอร์ / แอนิเมเตอร์ ชาวฮอลแลนด์ ที่เคยได้ผลิตผลงานให้กับแบรนด์แฟชั่นระดับโลกมาแล้ว ซึ่งสำหรับ MV เพลงสปอตไลท์นี้ Frank ได้บินมาประเทศไทยเพื่อกำกับการถ่ายด้วยตัวเอง และยังได้ "แพทริเซีย กู๊ด" มาร่วมแสดง
==การตอบรับ==
===ชาร์ต===
{|class="wikitable"
!align="left"|ชาร์ต (พ.ศ. 2561)
!align="center"|อันดับสูงสุด
|-
| align = "left"|อีเอฟเอ็ม ชาร์ต 100 ท็อป แอรเพลย์
| align = "center"|51
|-
| align = "left"|แคตเรดิโอ ชาร์ตท็อป 30
| align = "center"|5
|-
|}
==อ้างอิง==
เพลงไทยสากล
เพลงในปี พ.ศ. 2561
ซิงเกิลในปี พ.ศ. 2561
เพลงที่ประพันธ์คำร้องโดยชนกันต์ รัตนอุดม
เพลงบันทึกเสียงที่ผลิตโดยกันต์ รุจิณรงค์
ซิงเกิลในสังกัดมิวสิกมูฟเรคคอร์ดส
ซิงเกิลในสังกัดมิวสิกมูฟเอนเตอร์เทนเมนต์
แคมป์เลกบ็อตทอม

แคมป์เลกบ็อตทอม (Camp Lakebottom) เป็นการ์ตูนทีวีแอนิเมชันของประเทศแคนาดา ออกอากาศครั้งแรกเมื่อวันที่  โดยออกอากาศทางช่องเทเลตูน ส่วนในสหรัฐอเมริกา ออกอากาศทางช่องดิสนีย์เอ็กซ์ดี เมื่อวันที่  และส่วนในประเทศไทย ออกอากาศทางช่องดิสนีย์แชนแนล
==ตัวละคร==
McGee
Gretchen Grietchelson
Squirt
Sawyer
Armand
Rosebud
Jordan Buttsquat
Suzi
Slimey
==รายชื่อตอน==
== อ้างอิง ==
==แหล่งข้อมูลอื่นๆ==
เว็บไซต์อย่างเป็นทางการของดิสนีย์เอ็กซ์ดี
เว็บไซต์อย่างเป็นทางการของเทเลตูน 
การ์ตูน
การ์ตูนสยองขวัญ
การ์ตูนแคนาดา
การ์ตูนทีวีแอนิเมชัน
รายการโทรทัศน์ที่เริ่มออกอากาศตั้งแต่ พ.ศ. 2556
รายการโทรทัศน์ภาษาอังกฤษ
รายการโทรทัศน์ช่องดิสนีย์เอ็กซ์ดี
รายการโทรทัศน์ที่มีฉากในรัฐออนแทรีโอ